62020CJ0230_INF
A Bíróság (nyolcadik tanács) 2021. május 20‑i ítélete – BTA Baltic Insurance Company
(C‑230/20. sz. ügy) (
1
)
„Előzetes döntéshozatal – 2913/92/EGK rendelet – Közösségi Vámkódex – 195. cikk – Az 232. cikk (1) bekezdésének a) pontja – A 221. cikk (3) bekezdése – Közös vámtarifa – A vámtartozás összegének beszedése – A vámösszeg közlése az adóssal – Elévülési idő – Helytállás érvényesítése a kezessel szemben – Végrehajtás a fizetés céljából – Észszerű határidő”
1.
Vámunió – Vámtartozás keletkezése és beszedése – A vámtartozás összegének biztosítéka – Vámösszeg közlése az adóssal a vámtartozás keletkezésének időpontjától számított hároméves határidőn belül – Adós fogalma – A vámtartozás összegének biztosítékát jelentő letét – Kizártság – Elévülési idő – Alkalmazhatóság – Hiány
(az 1186/2009 rendelettel módosított 2913/92 tanácsi rendelet, 195. cikk, valamint 221. cikk, (1) és (3) bekezdés)
(lásd: 35–38. pont és a rendelkező rész 1. pontja)
2.
Vámunió – Vámtartozás keletkezése és beszedése – A tagállamok azon kötelezettsége, hogy igénybe kell venniük minden, a hatályos jogszabályok által biztosított lehetőséget a vámok megfizetése érdekében – Terjedelem – Végrehajtás – Helytállás érvényesítése a kezessel szemben – Bennfoglaltság
(az 1186/2009 rendelettel módosított 2913/92 tanácsi rendelet, 232. cikk, (1) bekezdés, a) pont, első és második albekezdés)
(lásd: 42., 43. pont és a rendelkező rész 2. pontja)
3.
Európai uniós jog – Elvek – Jogbiztonság – Terjedelem – Vámtartozás behajtása – Helytállás érvényesítése a kezessel szemben – Észszerű elévülési idő tiszteletben tartása
(az 1186/2009 rendelettel módosított 2913/92 tanácsi rendelet)
(lásd: 47., 48. pont és a rendelkező rész 3. pontja)
Rendelkező rész
1)
A vámmentességek közösségi rendszerének létrehozásáról szóló, 2009. november 16‑i 1186/2009/EK európai parlamenti és tanácsi rendelettel módosított, a Közösségi Vámkódex létrehozásáról szóló, 1992. október 12‑i 2913/92/EGK tanácsi rendelet 195. cikkét úgy kell értelmezni, hogy az e cikk szerinti vámtartozás kezese nem minősíthető az 1186/2009 rendelettel módosított 2913/92 rendelet 221. cikkének (3) bekezdése értelmében vett „adósnak”, következésképpen nem alkalmazható az e rendelkezésben előírt, a vámtartozás keletkezésétől számított hároméves elévülési határidő.
2)
Az 1186/2009 rendelettel módosított 2913/92 rendelet 232. cikke (1) bekezdésének a) pontját úgy kell értelmezni, hogy a tagállamoknak az e rendelkezésben előírt azon kötelezettségét, miszerint igénybe kell venniük minden, a hatályos jogszabályok szerint a rendelkezésükre álló lehetőséget, hogy biztosítsák a vámok megfizetését, nemcsak az adósra, hanem a kezesre is alkalmazni kell, és ez utóbbit az említett 232. cikk (1) bekezdésének a) pontja értelmében azon személynek kell tekinteni, aki ellen a végrehajtás irányul, és akire a tagállamnak a végrehajtással kapcsolatos szabályai vonatkoznak, a határidőkre vonatkozó szabályokat is beleértve.
3)
A jogbiztonság elvéből eredő azon szabályt, miszerint egy észszerű elévülési határidőt kell betartani, úgy kell értelmezni, hogy ezt a szabályt a kezessel szemben benyújtott azon keresetre is alkalmazni kell, amelynek célja valamely vámtartozás behajtása.
(
1
)	HL C 255., 2020.8.3.